
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14P/15/2025 8725200347 04. 03. 2025 JUDr. Marián Furman ECLI:SK:OSPP:2025:8725200347.2
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, v právnej veci navrhovateľky - manželky: A. B. C., C. D., nar. XX.XX.XXXX, trvale bytom E. XXX/XX, XXX XX F., právne zastúpená Mgr. Luciou Lorenčíkovou, advokátkou, so sídlom Murgašova 86/1, 058 01 Poprad, proti manželovi: A. G. C., nar. XX.XX.XXXX, trvale bytom E. XXX/XX, XXX XX F., t. č. bytom H. XX, XXX XX F., právne zastúpený JUDr. Gabrielou Košudovou, advokátkou, so sídlom Svätoplukovo nám. 3, 949 01 Nitra, v konaní o rozvod manželstva a úpravu práv a povinností k maloletému dieťaťu: I. C., nar. XX.XX.XXXX, bytom ako rodičia, zastúpená kolíznym opatrovníkom: Úrad práce, sociálnych vecí a rodiny Poprad, takto rozhodol: I. Manželstvo účastníkov konania: A. B. C., C. D., nar. XX.XX.XXXX a A. G. C., nar. XX.XX.XXXX, uzavreté dňa 22.08.2015 vo Vysokých Tatrách a zapísané v knihe manželstiev Matričného úradu Vysoké Tatry, vo zväzku 16, ročník 2015, na strane 119, pod poradovým číslom 65, r o z v á d z a. Na čas po rozvode s c h v a ľ u j e rodičovskú dohodu v nasledovnom znení: II. Z v e r u j e maloleté dieťa: I. C., nar. XX.XX.XXXX do spoločnej osobnej starostlivosti oboch rodičov s tým, že obaja rodičia sú povinní a oprávnení ju zastupovať v bežných veciach a spravovať jej majetok. III. Počas trvania spoločnej osobnej starostlivosti oboch rodičov výživné na maloleté dieťa zo strany rodičov n e u r č u j e. IV. Styk maloletého dieťaťa s rodičmi sa n e u p r a v u j e. V. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 3. Po vyhlásení rozsudku, jeho odôvodnení a poučení o opravnom prostriedku sa všetci účastníci konania vzdali práva podať proti tomuto rozsudku odvolanie, preto v súlade s ustanovením § 221 CSP v spojení s ustanovením § 2 ods. 1 CMP písomné vyhotovenie tohto rozsudku neobsahuje odôvodnenie.
4. O trovách konania rozhodol súd podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).

